
Н А Р Е Д Б А – П Р О Е КТ

За организацията и дейността на пенсионерските клубове на територията на община Сатовча


Раздел I 

ОБЩИ ПОЛОЖЕНИЯ

Чл. 1. С тази наредба се уреждат организацията и дейността на клубовете на пенсионера на територията на община Сатовча.
Чл. 2. Клубовете на пенсионера се учредяват на териториален принцип в населените места на общината.
Чл. 3. Клубовете са местна дейност, финансирана от общинския бюджет.
Чл. 4. Клубовете имат за цел да съдействат за поддържане на социалните контакти, социалната интеграция и подобряване качеството на живот на възрастните хора.
Чл. 5. За изпълнение на своите цели и инициативи клубовете сътрудничат с: общинска администрация, неправителствени организации, съюзите на пенсионерите и инвалидите в България,държавни и общински органи и др.
 
Раздел II

ОРГАНИЗАЦИЯ И УПРАВЛЕНИЕ

Чл. 6. /1/ Клубовете се откриват, закриват и преместват с решение на Общински съвет с. Сатовча.
/2/ Клубовете в Община Сатовча се откриват при минимум 30 желаещи пенсионери.
/3/ Предложение за разкриване на клубове на пенсионера се внася до Общински съвет Сатовча от Кмета на общината със следните документи
· Мотивирано писмо заявление от желаещите, придружено с подписка;
· Становище на кмета на населеното място.
Чл.7. Клубовете са достъпни за всички пенсионери от община Сатовча, които спазват Правилника за вътрешния ред на съответния  клуб.
Чл.8./1/ Помещенията, които се предоставят на  клубовете става с решение на Общински съвет.
/2/ Допуска се ползване на помещенията на клубовете за мероприятия от  други обществени организации, регистрирани по законите на Република България по предварителна заявка до домакина на клуба.
/3/ Разходите по поддръжката на клубовете - наеми, осветление, отопление, вода и ремонти са за сметка на общинския бюджет, съобразно утвърдени от кмета на общината лимити за всеки клуб.
Чл. 9. /1/ Община Сатовча подпомага финансово, методически и организационно местните клубове на пенсионера и осъществява контрол по законосъобразното разходване на бюджетните средства.
/2 / Кметът на общината назначава домакин на клуба на трудов или граждански  договор по предложение на Управителния съвет.
/3/ Задълженията и отговорностите на домакина на клуба се регламентират от длъжностната характеристика, утвърдена от Кмета на общината и съобразена с дейностите, заложени в Правилника за вътрешния ред на всеки клуб.
Чл. 10. Клубовете организират и провеждат дейности и мероприятия със социален, здравен, културен и друг характер, които съдействат за постигане и поддържане на пълноценно социално включване и социална интеграция на пенсионерите.
Чл. 11. Основни дейности, които е необходимо да бъдат включени в Правилника за вътрешния ред на пенсионерските клубове са:
1. Индивидуално и групово четене на книги, вестници, списания;
2. Изнасяне на беседи, лекции;
3. Организиране на културно-масови прояви и художествена самодейност;
4. Организиране на игри на шах, табла, карти, домино и др.;
5. Честване на празници - национални, официални, рождени дни;
6. Физкултурни занимания;
7. Организиране и участие в трудови дейности;
8. Подпомагане на клубни членове, намиращи се в затруднено положение.
Чл. 12. В клубовете на пенсионера се разрешава консумацията на чай, кафе, пакетирани захарни изделия, безалкохолни напитки, съгласно изискванията на Регионалната здравна инспекция.


Раздел III

УПРАВЛЕНИЕ

Чл.13. Органи на управление на клубовете са Общото събрание, Управителен и Контролен съвет.
Чл. 14. /1/ Общото събрание се състои от всички пенсионери, членуващи в клуба. Свиква се най-малко веднъж в годината и се счита за редовно, ако са присъствали 50% плюс един от членовете на клуба. Решенията му са валидни при обикновено мнозинство от присъстващите членове на клуба.
/2/ Общото събрание на клуба избира управителен съвет в състав от 3 до 9 души – председател, зам. председател, касиер и членове, както и контролен съвет от трима души – председател и двама членове.
/3/ Общото събрание:
· Приема правилник за вътрешния ред;
· Обсъжда и приема отчетния доклад на управителния и контролния съвет;
· Приема програма за дейността на клуба, определя източниците и размера на нейното финансиране.
Чл.15. Управителният съвет:
· Организира и ръководи дейността на клуба;
· Изработва правилник за вътрешния ред;
· Председателят изготвя и представя на общото събрание годишен отчет за дейността на клуба;
· Предлага проектопрограма за дейността на клуба и разпределението на средствата по мероприятия;
· Прави предложение за утвърждаване от общото събрание на план сметка за разход на средствата на клуба;
· Поддържа връзка с общинска администрация, кметовете на кметства, неправителствени организации, държавни и общински органи и други. 
Чл.16. Контролният съвет:
· Упражнява контрол за целесъобразното и законосъобразно разходване на средствата;
· Контролира опазването на имущества в клуба.
Чл.17. Членовете на Клуба на пенсионера са длъжни:
· Да спазват хигиената в клуба;
· Да полагат грижи за стопанисване на помещенията и имуществото;
· Да спазват реда и дисциплината, съгласно изискванията на Правилника за вътрешния ред.


Раздел IV

ФИНАНСИРАНЕ 

Чл.18.  Източници на финансиране на клубовете са:
· Бюджетни средства, в рамките на гласувания бюджет за издръжка на клубовете на пенсионера;
· Доброволни вноски, членски внос по решение на Общото събрание на клуба;
· Дарения, спонсорство;
· Други, разрешени от закона.
Чл.19. Членски внос заплащат всички членове на съответният клуб, ката размера му се определя с решение на Общото събрание. Паричните вноски в клубовете се събират от касиера на клуба срещу разходо-оправдателен документ и се разходват съобразно решение на Управителния съвет.
Чл.20. Лицата не плащащи членски внос не се лишават от посещение в клубните бази, клубовете са достъпни за всички пенсионери.
Чл.21. В клубовете се води следната задължителна документация:
· Приходно-разходна книга;
· Инвентарна книга за имуществото;
· Протоколни книги за отразяване решенията на Общото  събрание, Управителния и Контролния съвет.

Раздел V

ЗАБРАНИТЕЛНИ РАЗПОРЕДБИ
Чл.22. Забранява се в помещенията, предоставени на клубовете пушенето.
Чл.23. Забранява се в клубовете продажба на алкохол и цигари.
Чл.24. Забранява се в клубовете осъществяването на търговска дейност  и други дейности извън посочените в Чл. 10 и 11.
Чл.25. Забранява се възмездно и безвъзмездно предоставяне на клубните помещения на трети лица.
Чл.26. Забранява се вземането на наем при ползването на помещението на клуба от пенсионери за лични тържества.


Раздел VI

ЗАКЛЮЧИТЕЛНИ РАЗПОРЕДБИ
§ 1. Настоящата Наредба е приета с Решение №…………… от Протокол №……………………….. от заседание на Общински съвет Сатовча и влиза в сила от датата на приемането му.
§ 2. Спазването на Наредбата за дейността и организацията на пенсионерските клубове е задължително за всички клубове на пенсионера на територията на Община Сатовча.
§ 3. Контролът относно дейността на пенсионерските клубове се осъществява от Дирекция „Финансово-счетоводна дейност” и Дирекция „Хуманитарни дейности” при Община Сатовча.






image1.png




image2.png




